Waaksaamheid op plase nou kritiek – Vrystaat LandbouElke siel op die plaas moet tydens die feestyd waaksaam wees. (Foto: Maroela Media) Volgens Vrystaat Landbou (VL) is waaksaamheid die wagwoord tydens hierdie feestyd, en Jakkals le Roux, voorsitter van VL se landelike veiligheidskomitee, doen ŉ ernstige beroep op boere om uiters paraat te wees en seker te maak dat hul veiligheidsplanne gereed is. “Misdadigheid vier ongelukkig hoogty hierdie tyd van die jaar en veral landbougemeenskappe moet baie paraat en oplettend wees vir enige verdagte mense of voertuie.” Die Vrystaat is in rou nadat twee boere binne 24 uur in drie aanvalle vermoor is. Le Roux het sy innige meegevoel met die naasbestaandes van Christian van Tonder op Lindley en Johan Prinsloo op Koppies betuig. Die polisie het een van Prinsloo se aanvallers doodgeskiet, terwyl daar blykbaar nog geen verdagtes vir die Van Tonder-moord aangekeer is nie. “Enige moord is een te veel,” sê hy. In ŉ derde aanval is ŉ gesin Maandagoggend in Bothaville oorval en beroof en selfs gedreig dat hul baba gevat gaan word omdat die aanvallers nie “genoeg” geld ontvang het nie. Vrystaat Landbou herinner boere weer aan die volgende aspekte om veiligheid tydens die feestyd te verbeter: Le Roux spreek sy dank uit teenoor die polisie wat, ongeag moeilike werksomstandighede, steeds poog om landbougemeenskappe te ondersteun en by te staan.